Cât vor costa gazele la iarnă. Ce spune ministrul Energiei despre situația din România, în contextul scumpirilor din UE
Prețul gazelor naturale a început să crească în Europa în prag de iarnă, influențat de tensiunile uriașe din Orientul Mijlociu. Scumpirile îngrijorează mai ales în contextul creșterii tuturor prețurilor, la care suntem campioni în UE. Ministrul Energiei, Sebastian Burduja, a declarat la Digi24 că România are deja gaze înmagazinate, care ar trebui să acopere consumul din această iarnă.